Landbúnaðarsýningin 2007 hefst á Sauðarárkróki í dag og stendur yfir um helgina . Þar verður ýmislegt skemmtilegt í boði fyrir gesti . Meðal annars verður keppt í óvenjulegri tímaþraut á vélasýningunni . Það er þraut þar sem gestir keppa í hver verður fljótastur að opna pilsnerflösku með 5 tonna beltagröfu . Það er fyrirtækið Vélfang sem býður til þessarar keppni nokkrum sinnum á laugardag og sunnudag . Allir þátttakendur fá viðurkenningu og þrír fljótustu keppendur hljóta verðlaun . “ Þá er gaman að segja frá því að sú staða er nú komin upp hjá okkur að öll fyrirtæki sem selja landbúnaðarvélar hér á landi eru saman komin á einum stað , ” segir Jón Þór Bjarnason , verkefnastjóri sýningarinnar í samtali við Skessuhorn . Á meðfylgjandi mynd sést hvaða fyrirtæki það eru sem kynna vélar sínar á útisvæðinu , en það er nú orðið yfir 5 þúsund fermetrar að stærð . Gott rými er gefið beggja vegna svæðisins til prufuaksturs fyrir viðskiptavini , og ekki veitir ef menn ætla sér að tilraunaaka stærstu dráttarvél í Evrópu .